
Imam osjećaj, a Allah zna, da nam je krava bolesna, dešava se iznenada i često, bude bolesna pa ozdravi. Uglavnom smanji mlijeko i neće da jede. Mama hoće da ide nekom hodži da joj zapiše, šta mi savjetujete?


* 
* 
* 
* 
* 
* 
* 

 
Bolesna krava – urok/sihr

Allah zna najbolje, nadam se da ste zvali veterinara i da je on ustanovio dijagnozu. Ali, veoma lahko može da se radi o uroku. Isto tako se može desiti sa ženom koja doji dijete, da od uroka smanji mlijeko ili da ga nema nikako. Ako tvoja mama ode hodži da zapiše, doći će sa zapisima koje će da stavi iznad vrata štale i na druga mjesta po štali, ali to neće baš pomoći. Najbolje ti je da uzmeš pet litara vode i da na nju naučiš sure: El-Fatiha, El-Ihlas, El-Felek i En-Nas, te Ajetul-Kursiju, i da daš kravi da se napije nekoliko puta. Možeš malo da je tom vodom i poprskaš nekoliko puta. Isto tako, iste sure nauči na maslinovo ulje pa joj namaži nekoliko puta vime.


Na pitanje odgovorio Ebu Bilal – svršenik Medinskog fakulteta


Preuzeto sa stranice <http://www.n-um.com>


